FORMACIÓ PER A PERSONAL SANITARI: PLANIFICACIÓ DE DECISIONS ANTICIPADES
La planificació de decisions anticipades en persones amb malalties i condicions cròniques avançades (PDA) és una eina clau en els models d'atenció a les persones en procés de malaltia. La PDA és una proposta metodològica que afavoreix que les persones puguin expressar els seus valors, desitjos i/o les seves preferències als professionals de referència de cara a facilitar les decisions relacionades amb el seu procés de malaltia, sobretot en els moments en què aquestes persones perden la capacitat d’expressar-se per elles mateixes.
Amb aquest taller de 4 hores volem sensibilitzar sobre la importància de la PDA com a part del procés assistencial. Un procés que requereix d’un bon desenvolupament de les habilitats comunicatives per posar-lo en pràctica.
El taller tindrà lloc el dimarts 26 de juny, de 9.30 h a 13.30 h, a la FES i s’adreça principalment a professionals de l’àmbit sanitari.
CURS D'INTRODUCCIÓ A LA IL·LUSTRACIÓ CIENTÍFICA
Si en el seu moment es va pensar que els avenços tecnològics en el camp de la fotografia la relegarien a una simple expressió romàntica, actualment s’ha demostrat que no només poden conviure sinó que es reforcen l’una a l’altre. La il·lustració, a diferència de la fotografia, permet alterar i manipular la realitat, mostrant coses que a simple vista no es veuen, com molècules o recreacions de planetes.
Aquest curs, de 28 hores de durada i que forma part de l’oferta d’estiu de la Xarxa Vives d’Universitats, vol oferir una visió global sobre aquesta disciplina mostrant-te les principals metodologies i algunes de les temàtiques que la conformen.
Treballarem diferents tècniques com la tinta xinesa, els rotuladors o l’aquarel·la, en il·lustració mèdica, paleontologia o fauna, entre d’altres, i veurem els últims avenços en 3D per a il·lustració científica.
Curs intensiu d’anglès pensat per a aquelles persones que ja tenen un nivell de base, però que volen millorar la seva expressió oral en pocs dies. Al llarg de dues setmanes i durant 3 hores al dia, de dilluns a dijous, treballarem l’entonació i la pronunciació, aprendrem vocabulari relacionat amb situacions formals i informals, pensant en aquelles persones que volen millorar el seu anglès a nivell professional, però també en aquelles que es volen preparar per a les seves vacances.
A més, aprendrem expressions freqüents de l’anglès col·loquial i farem pràctiques de diàlegs i debats entre tots els participants per poder corregir i millorar el domini de la llengua.
El curs tindrà lloc entre el 2 i el 12 de juliol, de 16 h a 19 h, i és gratuït gràcies al suport de PIMEC.
ARTTERÀPIA PER A MESTRES I EDUCADORS: UNA ALTRA MIRADA CAP A L'ALUMNE (3a edició)
LES CLAUS DEL s.XX, NOU CURS D'ESTIU AMB EL PEHOC
Després de 4 anys de col·laboració, la FES i el Patronat d’Estudis Històrics d’Olot i Comarca (PEHOC) presenten per a aquest estiu un curs de formació de 15 hores de durada centrat en Les claus del s.XX. Les tensions i conflictes del període 1898 – 1936.
Al llarg de 2 dies podrem escoltar experts en la matèria com Salomó Marquès, Jordi Casassas, Adriana Bàrcia o Joaquim Nadal, parlant d’alguns dels fets més significatius de les tres primeres dècades d’aquest segle, complexes, problemàtiques en la seva comprensió i plenes de contradiccions.
Els continguts de les intervencions se centraran, especialment, en els aspectes socials i de base que expliquen la transformació del model social tradicional en un tipus social homologable als requisits liberals i capitalistes.
APLICACIONS I DIDÀCTICA DEL RITME A TRAVÉS DE LA PERCUSSIÓ CORPORAL, AMB SANTI SERRATOSA
Aquest estiu torna aquesta formació especialment pensada per a docents de primària i secundària de la mà del músic i compositor Santi Serratosa.
Aplicacions i didàctica del ritme a través de la percussió corporal és un curs que vol donar eines per aprendre a fer ús de les propietats del ritme i del llenguatge musical per tal d’assolir l’ordre, l’organització i el control dels impulsos, seguint el Mètode SSM, desenvolupat pel propi Serratosa. Es treballaran la creativitat i el sentit estètic, la coordinació i la percepció corporal, les capacitats de concentració i atenció, etc., amb l’objectiu final que cada participant pugui crear les seves pròpies activitats a l’aula.
El curs, de 20 hores de durada, tindrà lloc a l’Escola Municipal de Música d’Olot i es lliurarà als alumnes un dossier amb el contingut teòric, els principis fonamentals i la justificació psicopedagògica del Mètode SSM.
Tindrà lloc a l’Escola Municipal de Música d’Olot els dies 11, 12 i 13 de juliol, de 9 h a 14 h del matí.
- 7th International Maar Conference – El congrés científic que tindrà lloc a Olot del 21 al 25 de maig inclou tres conferències de caire divulgatiu gratuïtes i obertes a tothom: ¿Terremotos y volcanes, están relacionados?, Volcans de pel·lícula: el rigor científic en el cinema de catàstrofes i Els volcans de la Garrotxa al món.
- L’exposició “Aigua, natura i paisatge” arriba a La Vall d’en Bas – És una producció de l’Observatori del Paisatge realitzada conjuntament amb l’empresa ATL (aigües Ter Llobregat).
- Els dies 25 i 26 de maig arriba el Cornamusam – Aquest any el festival del sac de gemecs s’avança una setmanes. Consulteu tota la programació aquí.
- V Jornada ACCID i APC: Noves tendències en comptabilitat, control i finances, 1 de juny a la Facultat d'Empresa i Comunicació de la Universitat de Vic. Inscripcions aquí.
AQUEST MAIG POTS TROBAR...
> 18 al 20 de maig
> 21 a 25 de maig
> 26 al 30 de maig Pre-field Trip Maar Conference
> 18 de maig Com treure profit de la creativitat i la innovació per al meu projecte?
> 17 de maig El volcà del Montsacopa: un atractiu turístic renovat
> Inici: 31 de maig Lideratge Outdoor
I PEL MES DE JUNY...
> 6 de juny Woocommerce: el plugin de Wordpress per fer botigues online
> 1 de juny
> 15 de juny
> Inici: 29 de juny Responsabilitat social empresarial, fes el teu negoci socialment responsable
Fent els números del teu negoci: previsió i anàlisi financera
> 13 de juny Consells de medi ambient i salut pública per a establiments turístics locals
ESPECIAL CURSOS D'ESTIU 2018
> 26 de juny
> Del 2 al 12 de juliol
> 11, 12 i 13 de juliol La planificació de decisions anticipades en persones amb malalties i condicions cròniques avançades
Les claus del sXX. Les tensions i conflictes del període 1898 a 1936
Aplicacions i didàctica del ritme a través de la percussió corporal. Mètode SSM, nivell 2